Grado SR 125e, hi-fi hovedtelefon i seriøs kvalitet
Med SR 125e hovedtelefonen fra Grado, tager du endnu et skridt i mod den ultimative hi-fi-oplevelse.
Her får du en høj detaljegrad, lav transient forvrængning og en fløjls-blød top. De opgraderede kopper i e-serien er specielt udviklet hos Grado og lavet af et materiale de kalder ‘SpaceBlack’ polycarbonate. Dette er med til at reducere ringning og vibrationer, som kan resultere i forvrænget lyd.
Det nye kabel på SR 125e, er otte-ledet og giver sig til kende, blandt andet ved utrolig kontrol i det øvre register. Sammenlignet med de billigere SR 60e og SR 80e, er kablet også kraftigere og mere modstandsdygtig overfor slid. Lydmæssigt får du her en hovedtelefon med fokus på den velkendte Grado-mellemtone, masser af dynamik, harmonisk øvre mellem-bas og en vokal-gengivelse med masser af krop.